Anton Pärn

Anton Pärn (sündinud 3. mail 1960 Haapsalus) on eesti arheoloog, muinsuskaitsja ja muuseumitöötaja. Anton Pärn on töölise poeg. Pärn lõpetas 1978. aastal Tallinna 20. Keskkooli ja 1986. aastal Tartu Riikliku Ülikooli arheoloogia erialal. 2002. aastal sai ta samast magistrikraadi arheoloogias, tema väitekiri oli "Linn ja tagamaa. Haapsalu piirkonna asustuslugu 13.–15. sajandil" (Tartu, 2002); aastatel 2002–2007 oli ta ka Tartu Ülikooli doktorant. 1986–1990 oli ta Kultuuriministeeriumi Muuseumide ja Kultuurimälestiste Teaduslik-Metoodilise Nõukogu arheoloogiamälestiste sektori vanemteadur, 1990–1993 sektori juhataja ning 1993–2001 Muinsuskaitseameti (1998–2001 Muinsuskaitseinspektsioon) peadirektori asetäitja. 2002–2013 oli ta Kultuuriministeeriumi asekantsler (kultuuriväärtuste alal). 2013. aastast on ta SA Haapsalu ja Läänemaa Muuseumid juhataja. Pärna uurimisvaldkonnad on sotsiaalsed, majanduslikud ja kultuurilised protsessid Eestis muinas- ja keskajal, sh linnaehituslik areng keskaegses Eestis. 1997–2001 osales ta Gotlandi Ülikooli juhitud rahvusvahelises projektis "Culture Clash or Compromise?", mis käsitles Läänemere ruumi euroopastumist ajavahemikus 1100–1400. Pärn on Eesti Muinsuskaitse Seltsi, Eesti Arheoloogia Seltsi, ICOMOSi Eesti komitee ja Euroopa Arheoloogia Assotsiatsiooni (EEA) liige. Ta on avaldanud üle 50 teadustrükise. Die Lage der Wehrbauten in der topographischen Situation und der Stadtplanung von Haapsalu. // Castella Maris Baltici II. Nyköping 1996 Über den Urbanisierungsprozess in Westestland, im ehemaligen Bistum Ösel-Wiek. // Culture Clash or Compromise? The Europanisation of the Baltic Sea Area. 1100–1400 AD. Acta Visbyensia XI. Visby 1998 Die Siedlungsgeschichte des Küstengebietes der Landschaft Ridala in der Frühgeschichte und zu Beginn des Mittelalters. // Europeans or Not? Local Level Strategieson the Baltic Rim 1100–1400 AD. CCC Papers 1. Oskarshamn 1999 Über die Hausbauentwicklung in Westestland im 13. bis 15. Jahrhundert. // Lübecker Kolloquium zur Stadtarhäologie im Hanseraum III: Der Hausbau. Lübeck 2001 Linnade teke Eestis – mõningaid historiograafilisi aspekte. // Keskus-tagamaa-ääreala. Uurimusi asustushierahia ja võimukeskuste kujunemisest Eestis. Muinasaja teadus 11. Tallinn-Tartu 2002 Über die ältere Infrastruktur Tallinns (Revals). // Lübecker Kolloquium zur Stadtarhaeologie im Hanseraum IV: Die Infrastruktur. Lübeck 2004 Külaehitiste jäljed Haapsalu varases linnaehituses. // Linnusest ja linnast. Uurimusi Vilma Trummali auks. Muinasaja teadus 14. Tallinn-Tartu 2004 Medieval archaelogy of the European context: towns, churches, monasteries and castles (kaasautor). // Archaeol. Res. in Estonia 1865–2005. Estonian Archaeol. 1. Tartu 2006 2021 Valgetähe IV klassi teenetemärk Anton Pärna profiil ETIS-es Eesti teaduse biograafiline leksikon, 3. köide "Kultuuriministeerium, 13. juuni 2013: "Asekantsler Anton Pärn hakkab vedama loodavat sihtasutust Läänemaal"". Originaali arhiivikoopia seisuga 10. juuli 2015. Vaadatud 8. juulil 2015. "Anton Pärna kontakt SA Haapsalu ja Läänemaa Muuseumid lehel". Originaali arhiivikoopia seisuga 9. juuli 2015. Vaadatud 8. juulil 2015. Eesti riiklike teenetemärkide kavaleride andmebaas presidendi kantselei kodulehel (president.ee). Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Anton Pärn Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.